|  |  |  |
| --- | --- | --- |
|  |  | **ΑΝΑΚΟΙΝΩΣΗ** |
| ΕΛΛΗΝΙΚΗ ΔΗΜΟΚΡΑΤΙΑ |  | Αθήνα, 3 Φεβρουαρίου 2022 |
| ΥΠΟΥΡΓΕΙΟ ΔΙΚΑΙΟΣΥΝΗΣ |  |  |
| **ΣΥΝΤΟΝΙΣΤΙΚΗ ΕΠΙΤΡΟΠΗ**  **ΣΥΜΒΟΛΑΙΟΓΡΑΦΙΚΩΝ**  **ΣΥΛΛΟΓΩΝ ΕΛΛΑΔΟΣ**  ----------- |  | Αριθμ. πρωτ. 40 |
| Ταχ.Δ/νση : Γ. Γενναδίου 4 - Τ.Κ.106 78, Αθήνα  Τηλέφωνα : 210-3307450,60,70,80,90  FAX : 210-3848335  E-mail : notaries@notariat.gr |  | **Προς**  Όλους τους συμβολαιογράφους  της χώρας |

**ΘΕΜΑ: «****Κατάργηση Υποθηκοφυλακείων Ελάτειας, Θερμοπυλών και Φαλάρων και η υπαγωγή των ακινήτων της τοπικής αρμοδιότητας τους, στο ΚΤΗΜΑΤΟΛΟΓΙΚΟ ΓΡΑΦΕΙΟ ΣΤΕΡΕΑΣ ΕΛΛΑΔΑΣ, του Φορέα ΕΛΛΗΝΙΚΟ ΚΤΗΜΑΤΟΛΟΓΙΟ»**

Αγαπητοί Συνάδελφοι,

Σας κοινοποιούμε κατωτέρω το έγγραφο του ΕΛΛΗΝΙΚΟΥ ΚΤΗΜΑΤΟΛΟΓΙΟΥ που εκδόθηκε με την υπ’ αριθμ. 166/09/16.12.2021 απόφαση του Δ.Σ του Ν.Π.Δ.Δ «ΕΛΛΗΝΙΚΟ ΚΤΗΜΑΤΟΛΟΓΙΟ» (Β’ 173/24.01.2022), που εκδόθηκε κατ’ εξουσιοδότηση των διατάξεων του άρθρου 1 παρ.7 ν.4512/2018, μεταξύ άλλων αποφασίστηκε η κατάργηση Υποθηκοφυλακείων Ελάτειας, Θερμοπυλών και Φαλάρων και η υπαγωγή των ακινήτων της τοπικής αρμοδιότητας τους, στο ΚΤΗΜΑΤΟΛΟΓΙΚΟ ΓΡΑΦΕΙΟ ΣΤΕΡΕΑΣ ΕΛΛΑΔΑΣ, του Φορέα ΕΛΛΗΝΙΚΟ ΚΤΗΜΑΤΟΛΟΓΙΟ.

Σύμφωνα με την υπ’ αριθμ. 62/4/17.04.2019 απόφαση του Δ.Σ. του Φορέα Ελληνικό Κτηματολόγιο, το ωράριο συναλλαγών και εξυπηρέτησης κοινού στα Κτηματολογικά Γραφεία και Υποκαταστήματα του Φορέα ορίζεται ως εξής.

1. Κατάθεση και παραλαβή αιτήσεων (πράξεις- πιστοποιητικά) : 08:30- 13:00
2. Παράδοση και παραλαβή πιστοποιητικών και αντιγράφων : 08:30- 14:00
3. Για έρευνα βιβλίων και λοιπών τηρούμενων αρχείων : 10:00- 14:00

Η κατάθεση και η παραλαβή αιτήσεων ( πράξεις πιστοποιητικά) που αφορούν στα αρχεία των κατηργημένων Υποθηκοφυλακείων Ελάτειας, Θερμοπυλών και Φαλάρων θα γίνεται στο ΚΤΗΜΑΤΟΛΟΓΙΚΟ ΓΡΑΦΕΙΟ ΣΤΕΡΕΑΣ ΕΛΛΑΔΑΣ (Βύρωνος 8- ΛΑΜΙΑ 35100 τηλ. Επικ. 2231042853 & 2231031852 email: [kgste@ktimatologio.gr](mailto:kgste@ktimatologio.gr) ) και εντός του ανωτέρω ωραρίου.

1. Το αρχειοφυλακείο **ΕΛΑΤΕΙΑΣ θα είναι ανοιχτό για έρευνα** βιβλίων και λοιπών τηρουμένων αρχείων **: 10:00- 14:00 ΚΑΘΕ ΠΑΡΑΣΚΕΥΗ**
2. Το αρχειοφυλακείο **ΘΕΡΜΟΠΥΛΩΝ θα είναι ανοιχτό** **για έρευνα** βιβλίων και λοιπών τηρουμένων αρχείων : **10:00- 14:00 ΚΑΘΕ ΤΕΤΑΡΤΗ**
3. Το αρχειοφυλακείο **ΦΑΛΑΡΩΝ θα είναι ανοιχτό για έρευνα** βιβλίων και λοιπών τηρουμένων αρχείων : **10:00- 14:00 ΚΑΘΕ ΤΡΙΤΗ**.

Με τιμή

Ο Πρόεδρος

Γεώργιος Ρούσκας